Všeobecné údaje

A, Základné informácie o účtovnej jednotke

Názov účtovnej jednotky:                            Obec Branovo
Sídlo:                                                Branovo
Dátum založenia:                                    01.01.1991
Opis hospodárskej činnosti:                          Všeobecná verejná správa
Počet zamestnancov:                                10
z toho počet riadiacich:                               1  
Právny dôvod na zostavenie účt. závierky:   Riadna účtovná závierka k poslednému     dňu účtovného obdobia k 31.12.2015

Informácie o účtovných zásadách a účtovných metódach

•	Obec Branovo účtovné metódy a účtovné zásady má špecifikované v internej smernici na vedenie účtovníctva

Zásady pre členenie majetku a záväzkov s využitím zákona č. 595/2003 Z.z. o dani z príjmov a zákona č. 431/2002 Z.z. o účtovníctve: Dlhodobý majetok sa člení na:

•	- hmotný, ktorého vstupná cena je vyššia ako 1700,- eur a prevádzkovotechnické funkcie dlhšie ako jeden rok
•	- nehmotný, ktorého vstupná cena je vyššia ako 2400,- eur a má prevádzkovo technické funkcie alebo použiteľnosť dlhšiu ako 1 rok a je obstaraný odplatne 
•	- iný majetok

Odpisový plán účtovnej jednotky.
Odpisy hmotného a nehmotného majetku:
1. par. 22 cit. zákona: Hmotný majetok odpisovaný na účely tohto zákona sú samostatné hnuteľné veci, prípadne súbory hnuteľných vecí, ktoré majú samostatné technicko-ekonomické určenia, ktorých vstupná cena je vyššia ako 1700,- eur a prevádzkovo-technické funkcie dlhšie ako jeden rok
2. Iný majetkom na účely tohto zákona sú technické zhodnotenia nehnuteľnej kultúrnej pamiatky vyššie ako 1700,- eur, technické zhodnotenie prenajatého majetku vyššie ako 1700,- eur vykonané a odpisované nájomcom, technické zhodnotenie plne odpísaného hmotného majetku vyššie ako 1700,- eur.
3. Nehmotný majetok na účely tohto zákona sú práva priemyselného vlastníctva, autorské práva alebo práva príbuzné autorskému právu vrátane počítačových programov a databáz, projekty, výrobné a technologické postupy, utajované informácie, lesné a hospodárske plány, technické a hospodársky využiteľné znalosti, ktorých vstupná cena je vyššia ako 2400,- eur a majú prevádzkovo-technické funkcie alebo použiteľnosť dlhšiu ako jeden rok, aktivované náklady na vývoj a technické zhodnotenie plne odpísaného hmotného majetku vyššie ako 1700,- eur.
4. par. 29 cit. zákona - Technické zhodnotenie hmotného majetku a nehmotného majetku: technickým zhodnotením hmotného a nehmotného majetku sa na účely tohto zákona rozumejú výdavky na dokončené nadstavby, prístavby a stavebné úpravy, rekonštrukcie a modernizácie prevyšujúce pri jednotlivom hmotnom majetku a nehmotnom majetku 1700,- eur v úhrne za zdaňovacie obdobie. Za technické zhodnotenie neprevyšujúce v úhrne za zdaňovacie obdobie 1700,- eur, ak sa daňovník rozhodne takéto výdavky považovať za výdavky na technické zhodnotenie. V tomto prípade sa takého výdavky odpisujú ako súčasť vstupnej ceny, zvýšenej vstupnej ceny alebo nezvýšenej zostatkovej ceny hmotného majetku a nehmotného majetku. Za technické zhodnotenie sa považuje aj technické zhodnotenie v sume vyššej ako 1700,- eur za zdaňovacie obdobie vykonané na dlhodobom hmotnom majetku, ktorého obstarávacia cena bola 1700,- eur menej. Takého technické zhodnotenie sa pripočíta k obstarávacej cene dlhodobého hmotného majetku a uplatní sa ročný odpis vypočítaný podľa par. 26 zákona. Zaradenie hmotného majetku do odpisových skupín vychádza z: nariadenia Európskeho parlamentu a rady č. 451/2008 z 23. apríla 2008, ktorým zavádza nová štatistická klasifikácia produktov podľa činností a ktorým sa zrušuje nariadenie Rady (EHS) č. 3696/93, opatrenia ŠÚ SR č. 128/2000 Z.z., ktorým sa vyhlasuje Klasifikácia stavieb.

Informácie o údajoch na strane aktív a pasív súvahy

Obec má vo svojej správe MŠ bez právnej subjektivity a opatrovateľskú službu. MŠ bola poskytnutá dotácia z KŠÚ Nitra pre deti, ktoré majú jeden rok pred uplynutím povinnej školskej dochádzky v sume 977,00,- eur, tieto prostriedky boli použité na výchovno-vzdelávací proces. Z KÚŽP Nitra bola poskytnutá dotácia na prenesený výkon štátnej správy v starostlivosti o životné prostredie vo výške 55,90,- eur, táto dotácia bola použitá na kúpu odpadových vriec. Ďalšou dotáciou z úradu NSK Nitra bola poskytnutá dotácia na podporu športu a kultúrnych podujatí obce vo výške 400,00,- eur. Obci bola poskytnutá dotácia na prenesený výkon štátnej správy na úseku hlásenia pobytu občanov a registra obyvateľov vo výške 197,01,- eur. Dotácia na matričnú činnosť bola poskytnutá vo výške 1864,69,- eur. Ďalšou dotáciou bola dotácia z Ministerstva vnútra SR na referendum vo výške 640,00,- eur,. Z ÚPSVaR bola poskytnutá dotácia na podporu výchovy k stravovacím návykom dieťaťa, ohrozeného sociálnym vylúčením vo výške 169,00,- eur. Ministerstvo financií Slovenskej republiky Bratislava poskytlo dotáciu, na opravu a rekonštrukciu miestnych komunikácií na bežné výdavky vo výške 13.500,- eur. 
Obec k 31.12.2015 eviduje záväzky voči Dexia banke Slovensko vo výške 39.833,83,- eur. Splatnosť je do 02.06.2023. Obec vlastní CP v pošte 3108 akcií, hodnota akcií vo výške 103167 eur v spoločnosti Západoslovenská vodárenská spoločnosť a.s. so sídlom v Bratislave. Obec nemá dlhodobé záväzky vyplývajúce zo zmlúv. Obec nevykonáva podnikateľskú činnosť.

Informácie o rozpočte 

Rozpočet obce je základom finančného hospodárenia obce v príslušnom rozpočtovom /kalendárnom / roku. Rozpočet obce je súčasťou rozpočtu sektora verejnej správy a obsahuje príjmy a výdavky, finančné vzťahy k právnickým a fyzickým osobám pôsobiacim na území obec. Zahŕňa aj finančné opatrenia k rozpočtom obcí a k rozpočtových organizáciám zriadených obcou. Obec a ňou zriadená rozpočtová organizácia, zabezpečuje spoločenské úlohy nevýrobnej sféry. Obec a ňou zriadená rozpočtová organizácia, hospodári s rozpočtovými prostriedkami prijatými od iných subjektov a zostavujú svoj rozpočet príjmov a výdavkov. Obec financuje svoje potreby predovšetkým z vlastných príjmov, dotácií zo štátneho rozpočtu a z ďalších zdrojov. Na plnenie svojich úloh môže obec použiť návratné zdroje financovania a prostriedky mimorozpočtových peňažných fondov. Obec môže svoje úlohy financovať aj z prostriedkov združených s inými obcami, so samostatnými krajmi a s inými právnickými osobami alebo fyzickými osobami. Rozpočet obce sa vnútorne člení na príjmy a bežné výdavky /ďalej len bežný rozpočet/, kapitálové príjmy a kapitálové výdavky /ďalej len kapitálový rozpočet/ a finančné operácie. Rozpočet obce na rok 2015 bol schválený obecným zastupiteľstvom, dňa 30.10.2014, uznesením č. 21/2014.